**VLADA REPUBLIKE HRVATSKE**

**211**

Na temelju članka 54.a točke 1. Zakona o posredovanju pri zapošljavanju i pravima za vrijeme nezaposlenosti (»Narodne novine«, br. 80/2008, 121/2010, 25/2012, 118/2012 i 153/2013), Vlada Republike Hrvatske je na sjednici održanoj 30. siječnja 2014. godine donijela

**ODLUKU**

**O VISINI NOVČANE POMOĆI ZA NEZAPOSLENU OSOBU KOJU JE HRVATSKI ZAVOD ZA ZAPOŠLJAVANJE UKLJUČIO U STRUČNO OSPOSOBLJAVANJE ZA RAD BEZ ZASNIVANJA RADNOG ODNOSA**

I.

Visina novčane pomoći za nezaposlenu osobu koju je Hrvatski zavod za zapošljavanje uključio u stručno osposobljavanje za rad bez zasnivanja radnog odnosa iznosi neto 1.600,00 kuna mjesečno.

II.

Visina novčane pomoći iz točke I. ove Odluke utvrđuje se razmjerno broju dana prisutnosti nezaposlene osobe na stručnom osposobljavanju za rad bez zasnivanja radnog odnosa.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/20
Urbroj: 50301-04/04-14-2
Zagreb, 30. siječnja 2014.

Predsjednik
**Zoran Milanović,** v. r.

**VLADA REPUBLIKE HRVATSKE**

**2544**

Na temelju članka 54.a točke 1. Zakona o posredovanju pri zapošljavanju i pravima za vrijeme nezaposlenosti (»Narodne novine«, br. 80/2008, 121/2010, 25/2012, 118/2012 i 153/2013), Vlada Republike Hrvatske je na sjednici održanoj 13. studenoga 2014. godine donijela

**ODLUKU**

**O IZMJENI I DOPUNI ODLUKE O VISINI NOVČANE POMOĆI ZA NEZAPOSLENU OSOBU KOJU JE HRVATSKI ZAVOD ZA ZAPOŠLJAVANJE UKLJUČIO U STRUČNO OSPOSOBLJAVANJE ZA RAD BEZ ZASNIVANJA RADNOG ODNOSA**

I.

U Odluci o visini novčane pomoći za nezaposlenu osobu koju je Hrvatski zavod za zapošljavanje uključio u stručno osposobljavanje za rad bez zasnivanja radnog odnosa (»Narodne novine«, broj 12/2014), točka I. mijenja se i glasi:

»Visina novčane pomoći za nezaposlenu osobu koju je Hrvatski zavod za zapošljavanje uključio u stručno osposobljavanje za rad bez zasnivanja radnog odnosa iznosi neto 2.400,00 kuna mjesečno.«.

II.

Iza točke II. dodaje se točka II.a koja glasi:

»II.a

Korisnicima novčane pomoći koji su do dana stupanja na snagu ove Odluke pravo na novčanu pomoć ostvarili u visini prema propisima koji su se primjenjivali do toga dana, od dana stupanja na snagu ove Odluke utvrdit će se pravo na novčanu pomoć u visini iz točke I. ove Odluke.«

III.

Ova Odluka objavit će se u »Narodnim novinama«, a stupa na snagu 1. siječnja 2015. godine.

Klasa: 022-03/14-04/431

Urbroj: 50301-04/12-14-2

Zagreb, 13. studenoga 2014.

Predsjednik

**Zoran Milanović,** v. r.